יעל

יעל (שם מדעי: Capra) הוא סוג במשפחת הפריים. היעלים נפוצים בעיקר באזורים הרריים ברחבי העולם.

 תכונות 
 יכולת הטיפוס 
ליעל יכולת טיפוס טובה שמאפשרת לו לחיות על צוקים. בתחתית הפרסה של היעל קיימת כרית גמישה המשמשת להיאחזות בסלעים, ומאפשרת עצירה פתאומית במצוקים תלולים ובפניות חדות.

 קרני היעלים 
זכרי היעלים תמיד כבדים יותר מהנקבות. ליעלים הזכרים קרניים מפותחות וכבדות מעוגלות וגדולות, שהם משתמשים בהן בעיקר לצורכי חיזור וקביעת מעמד, כולל התגוששות עם זכרים אחרים. לנקבות קרניים מעוגלות וגדולות המשמשות אותן כאמצעי הגנה מפני טורפים.

מיון
מין: יעל קווקזי מערבי (Capra caucasica)
מין: יעל קווקזי מזרחי (Capra cylindricornis)
מין: יעל בורג (Capra falconeri)
מין: יעל איברי (Capra pyrenaica)
תת-מין: יעל גראדוס (Capra pyrenaica victoriae)
תת-מין: יעל ספרדי (Capra pyrenaica hispanica)
תת-מין: יעל פורטוגזי (Capra pyrenaica lusitanica) - נכחד
תת-מין: יעל הפירנאים (Capra pyrenaica pyrenaica) - נכחד
מין: יעל האלפים (Capra ibex)
מין: יעל נובי (Capra nubiana) – בעבר נחשב לתת-מין של יעל האלפים.
מין: יעל אתיופי (Capra walie)
מין: יעל סיבירי (Capra sibirica)
 תת-המין: יעל ההימלאיה (Capra sibirica hemalayanus)
מין: עז הבר (Capra aegagrus)
 תת-מין: יעל בזואר (Capra aegagrus aegagrus)
 תת-מין: יעל צ'ילטאני (Capra aegagrus chialtanensis)
 תת-מין: יעל סינדי (Capra aegagrus blythi)
 תת-מין: יעל טורקמני (Capra aegagrus turcmenica)
 תת-מין: קרי קרי או יעל כרתים (Capra aegagrus cretica)
 תת-מין: עז הבית (Capra aegagrus hircus)

 יעלים בישראל 
בישראל מצוי המין יעל נובי, שנפוץ בנגב, במדבר יהודה וברמת הגולן. הסוג יעל כולל גם את מיני העיזים. עז הבית, תת-מין בסוג זה, בויתה מעז הבר.

חקיקת החוק להגנת חיית הבר צמצמה את הפגיעה ביעלים, והוא מסמל את אחת ההצלחות הגדולות של שמירת הטבע בישראל. עם זאת היעל נמצא בסכנת הכחדה. עם קום המדינה היו בארץ יעלים מעטים בלבד. מאז מספרם עלה, ולפי האומדן של רשות הטבע והגנים משנת 2019, יש בארץ בין 1,200 ל-1,500 יעלים.

סמליל "רשות שמורות הטבע" המקורי, שעוצב על ידי אליעזר ויסהוף, בשנת 1964 הורכב מיעל ושם הרשות כהמשך הקרן שלו, ולרוב הופיע בצבע שחור. בשנת 2014, לרגל יובל ה-50 לרשות, הציגה הרשות סמליל חדש שבו הופך קרן היעל בהמשכו לקו מקווקו המסמל קשת עתיקה. לדברי הרשות, היעל מסמל את עולם הטבע והקרן מתייחסת לעולם המורשת.

 בתנ"ך 

גלריה

ממוזער|שמאל|יעל נקבה במצפה רמון
ראו גם
 יעז

 לקריאה נוספת 
 עוזי פז ויורם יום-טוב, הרים הגבהים ליעלים, הוצאת מאגנס, 2019
 יורם יום-טוב, צבאים בישראל, הוצאת מאגנס, 2016

קישורים חיצוניים

 הערות שוליים

קטגוריה:בעלי חיים שתוארו ב-1758
קטגוריה:יעלים
קטגוריה:בעלי חיים בתנ"ך
קטגוריה:טקסונים שתוארו בידי קארולוס לינאוס
קטגוריה:טקסונים קיימים שהתפתחו בפלייסטוקן